EELNÕU
Käibemaksuseaduse muutmise seadus
§ 1. Käibemaksuseaduse muutmine

Käibemaksuseaduses tehakse järgmised muudatused:

„1) seaduse paragrahvi 15 täiendatakse lõikega (12)  järgmises sõnastuses:

“(11) Käibemaksumäär 13 protsenti on käesoleva seaduse lisas nr 1 nimetatud põhitoiduainete võõrandamise  maksustatavast väärtusest. Lisas nr 1nimetatud soodusmäära ei kohaldata valmistoidule, pooltootele, konservile, suitsutatud või kuivatatud lihale ja kalale, vorstile, singile, kalatootele, magustatud või maitsestatud piimatootele, kondiitritootele, maiustusele, toidulisandile ega toitlustusteenusele.“
„2) seadust täiendatakse lisaga nr 1 

„Lisa nr 1

13-protsendilise käibemaksumääraga maksustatavad põhitoiduained
1. Värske, jahutatud või külmutatud liha ja söödav rups, millele ei ole lisatud maitseaineid, marinaadi, paneeringut ega muid toiduaineid.

2. Värske, jahutatud või külmutatud kala, kalafilee, millele ei ole lisatud maitseaineid, marinaadi, paneeringut ega muid toiduaineid.

3. Joogipiim, rõõsk koor, hapupiim, keefir, pett, maitsestamata jogurt, hapukoor, kohupiim, kodujuust, või ja juust, millele ei ole lisatud suhkrut, magusainet, kakaod, puuvilja, marju, maitseaineid ega muid maitset andvaid lisandeid.

4. Täidiseta, katteta ja glasuurita leib, sepik, karask, sai ning kukkel, välja arvatud kondiitri- ja pagaritooted, millele on lisatud magusat või soolast täidist, glasuuri või katet.

5. Värske või jahutatud köögivili, kaunvili, juurvili, mugulvili, seen ja maitsetaim ning nende külmutatud segu, millele ei ole lisatud soola, suhkrut, rasva, kastet, maitseaineid ega muid toiduaineid.

6. Värske või jahutatud puuvili ja mari ning külmutatud puuvili, mari või nende segu, millele ei ole lisatud suhkrut, magusainet, siirupit ega muid toiduaineid.“

§. 2 Seaduse jõustumine

Käesolev seadus jõustub 2027. aasta 1. juulil.

